অল সিলন জমিয়তুল উলামা
অল সিলন জমিয়তুল উলামা (সংক্ষেপে এসিজেইউ, তামিল: அகில இலங்கை ஜம்இய்யதுல்) শ্রীলঙ্কার একটি পুরানো ইসলামি সংগঠন। এটি শ্রীলঙ্কান মুসলিমদের সর্বোচ্চ সংস্থা হিসেবে বিবেচিত হয়। ১৯১৯ সালে জমিয়ত উলামায়ে হিন্দ প্রতিষ্ঠা হওয়ার পর তার অনুকরণে ১৯২৪ সালে এটি প্রতিষ্ঠা করা হয়েছিল। প্রতিষ্ঠার পর থেকে এটি শ্রীলঙ্কার উলামা, সাধারণ মুসলমানদের আধ্যাত্মিক দিকনির্দেশনা প্রদান সহ জাতীয় এবং আন্তর্জাতিকভাবে মুসলিম এবং অমুসলিমদের অনেকগুলি পরিষেবা এবং নির্দেশিকা প্রদান করে। সংগঠনটির দাবি অনুযায়ী, এটি মুসলিমদের মধ্যে ঐক্য এবং মুসলিম ও অমুসলিমদের মধ্যে সহাবস্থান গড়ে তোলার সাথে জড়িত। তবে শ্রীলঙ্কার বৌদ্ধ কট্টরপন্থীরা সংগঠনটি নিষিদ্ধ করার দাবি জানিয়ে আসছে।